b'\n_START_ARTICLE_\n3Doodler\n_START_PARAGRAPH_\n3Doodler je pisalo, ki omogo\xc4\x8da pisanje ali risanje po zraku, v t. i. 3D tehniki. Ustvarila sta ga Peter Dilworth in Maxwell Bogue, uslu\xc5\xbebenca podjetja WobbleWorks LCC. Pisalo je zelo priro\xc4\x8dno in primerne velikosti, saj ga lahko uporabljamo na enak na\xc4\x8din kot druga pisala (z dr\xc5\xbeo v roki).\n_START_SECTION_\nDelovanje\n_START_PARAGRAPH_\nDeluje na podlagi ABS plastike razli\xc4\x8dnih barv, ki ima osnovno vlogo pri risanju v zraku ali na povr\xc5\xa1inah. Osnovna lastnost tega materiala je hitro prehajanje iz enega agregatnega stanja v drugo, v tem primeru iz teko\xc4\x8dega v trdno. To pisalo z lahkoto omogo\xc4\x8da ustvarjanje stabilnih struktur in linij. Samo pisalo je zelo enostavno za uporabo. Za delovanje ne potrebuje nobene programske ali strojne opreme, ampak ga enostavno priklju\xc4\x8dimo na vir elektri\xc4\x8dne energije in \xc5\xbee po nekaj minutah lahko ustvarjamo z njim.'